Anamnéza – Počas krátkeho rozhovoru zistíme aký je zdravotný stav vašich očí, aké máte sťažnosti a potreby.Zmeranie vašich aktuálnych dioptrií – Ak máte možnosť, vždy si so sebou na meranie zoberte svoje aktuálne okuliare, aby sme zistili aký je ich stav a vedeli vám popísať aká zmena s novým predpisom nastane.Objektívne vyšetrenie – Časť vyšetrenia kedy sa budete pozerať cez prístroj na „domček“. Ide o rýchle prístrojové meranie ako základ pre optimálne nastavenie vašej korekcie.Subjektívne vyšetrenie – Časť vyšetrenia kedy budete reálne čítať text na obrazovke raz jedným okom, potom druhým. Ide o individuálne nastavenie správnej korekcie.Binokulárne vyšetrenie – Časť vyšetrenia, ktorá býva pre klienta najzábavnejšia. Absolvujete vyšetrenia s rôznymi testami na vyváženie oboch očí a vyhodnotenie ich správnej spolupráce.Konzultácia – Po kompletnom vyšetrení vám optometrista vysvetlí akú máte diagnózu.Riešenie – Spolu s optometristom už v ambulancii môžete načrtnúť výber najvhodnejšej optickej pomôcky vzhľadom na váš životný štýl. V prípade potreby vás optometrista priamo objedná na vyšetrenie u nášho očného lekára na ďalšiu odbornú konzultáciu.